Άμμος, ασβέστης και σόδα σε καμίνι με 1.100 βαθμούς Κελσίου
δίνουν υγρό γυαλί.
Οι έμπειροι φυσητές παίρνουν το λιωμένο μείγμα με ειδικούς σωλήνες
κι όταν φυσάνε, το γυαλί φουσκώνει σε μία φούσκα έτοιμη να πάρει σχήμα.
Εργαλεία και τεχνικές είναι από τη Ρωμαϊκή εποχή,
αλλά εμείς θα ανεβάσουμε τη θερμοκρασία.
Στο μεγαλύτερο εργαστήριο της Βόρειας Αμερικής,
δέκα εξαιρετικοί καλλιτέχνες
πολεμούν τη φωτιά με φωτιά.
Αρχίζει η διασκέδαση.
Δώσ' τα όλα ή φύγε.
Αν ρισκάρεις πολλά…
Θεέ μου.
-Άσ' το στον πάγκο. -Πάντα μπαίνω επιθετικά.
…κερδίζεις πολλά.
Ναι, μωρό μου!
Αν επιβιώσουν στον φλογερό διαγωνισμό μας, θα κερδίσουν σημαντικά έπαθλα
που θα τους καθιερώσουν παγκοσμίως ως τους καλύτερους στο γυαλί.
Είμαι ο Νικ Ούχας στην Τέχνη που Φυσάει.
Φυσητές! Νέα μέρα, νέα δοκιμασία. Ελπίζω να είστε έτοιμοι.
Κι εγώ.
Η αυτοαμφισβήτηση είναι εδώ. Αλαζονεία, σιγουριά και είμαι στα χαμένα.
Κέρδισα την προηγούμενη δοκιμασία κι έχω αυτοπεποίθηση.
Για εμάς που δουλεύουμε το γυαλί, η φετινή χρονιά είναι σημαντική.
Τη Ηνωμένα Έθνη όρισαν το 2022 Διεθνή Χρονιά Γυαλιού.
-Υπέροχα. -Φοβερό.
Έτσι αναγνωρίζεται η μνημειώδης επίδραση
που έχει το γυαλί σε παρελθόν, παρόν και μέλλον.
Το γυαλί υπάρχει όπου κι αν κοιτάξεις. Στο σπίτι,
στο αμάξι, στο τηλέφωνο…
Οι αρχαίες οψιδιανές σφαίρες, οι λάμπες,
τα καλώδια οπτικών ινών που μας συνδέουν, έχουν δύο κοινά στοιχεία.
Άλλαξαν τον κόσμο και είναι από γυαλί.
Θα πρέπει ν' αναφέρουμε και τα εντυπωσιακά έργα
καλλιτεχνών γυαλιού σαν εσάς.
-Εννοείται. -Και τον καλεσμένο εκτιμητή Κρις Κλαρκ.
Ο Κρις δεν είναι μόνο γλύπτης κι έφορος,
είναι και διευθυντής επιχειρήσεων
στο παγκοσμίου φήμης Glass Center του Πίτσμπουργκ.
Χαίρομαι που ήρθε ο Κρις.
Η γλυπτική του είναι τέλεια.
Έχουμε 5.000 χρόνια καινοτομίας γύρω μας.
Όμως θα έχετε μόνο πέντε ώρες γι' αυτήν τη δοκιμασία.
Θα σχεδιάσετε, θα δημιουργήσετε και θα παρουσιάσετε ένα έργο
εμπνευσμένο από γυάλινη καινοτομία που θεωρείτε πως άλλαξε τον κόσμο.
Με κοινωνικό αντίκτυπο, επιστημονικό, περιβαλλοντικό, πολιτισμικό.
Οτιδήποτε.
Μ' αρέσει αυτό το ανοιχτό θέμα, που έχουμε πολλά μέρη να κινηθούμε.
Θα κριθείτε στον σχεδιασμό, την ιδέα και την τεχνική ικανότητα.
Ο καλλιτέχνης που δεν θα μας εντυπωσιάσει θ' αποκλειστεί και θ' αποχωρήσει.
Ο νικητής θα ονομαστεί καλύτερος στο γυαλί και θα έχει πλεονέκτημα στην επόμενη.
Εντάξει.
Είναι όλοι ταλαντούχοι εδώ. Το πλεονέκτημα θα ήταν τέλειο.
Οι πέντε ώρες ξεκινούν τώρα.
ΣΧΕΔΙΑΣΜΟΣ
Έχω ενθουσιαστεί.
Μικρός, είχα ένα βιβλίο εφευρέσεων όπου έγραφα εφευρέσεις.
Φτιάχνω έργο βασισμένο στο τηλεσκόπιο του Γαλιλαίου,
στην αντιπαράθεση που προκάλεσε τότε
και στο ότι υπάρχει ακόμη αντιπαράθεση στον επιστημονικό κόσμο.
Προσπαθώ να ενσαρκώσω 5.000 χρόνια γυαλιού σε ένα έργο.
Υπάρχει ένα παραδοσιακό σχήμα στο φύσημα που λέγεται αμφορέας.
Αυτός θα είναι το επίκεντρο. Θα φτιάξω κόσμο να μαζεύεται γύρω του,
που θα είναι το μέλλον του γυαλιού.
Έκανα χημεία στο λύκειο. Ήταν από τα αγαπημένα μου μαθήματα.
Η επιστήμη και το γυαλί συμβαδίζουν.
Το μήνυμα εδώ είναι "Η επιστήμη είναι ωραία".
Φτιάχνω δύο χέρια διαφορετικού χρώματος που κρατούν ένα κινητό.
Είναι και κάτι σαν μαύρος καθρέφτης, κάτι στο οποίο μπορεί να χαθείς.
Φτιάχνω ένα κινητό με λεπίδα από πάνω.
Σαν τομή στην ιστορία του γυαλιού. Το πιο σύγχρονο εργαλείο
και κάποια αρχικά γυάλινα εργαλεία.
Με εμπνέουν οι φακοί που διορθώνουν την αχρωματοψία.
Θα φτιάξω μια πύλη στο χρώμα.
Έξω από την πύλη, θα είναι όλα σε αποχρώσεις του γκρι.
Η πρώτη μου ιδέα ήταν ακατάλληλη για ανηλίκους.
Όμως σκέφτηκα και την πολιτισμική σημασία του πυρέξ.
Όλοι έχουν ένα πιάτο πυρέξ της γιαγιάς. Το μοτίβο είναι κομμάτι του εαυτού μου.
Ο πατέρας μου ζει Πορτογαλία, εγώ στο ΗΒ.
Το κεντρικό κομμάτι θα είναι μια υδρόγειος και θα έχει βέργα για οπτικές ίνες,
που συνδέουν άτομα σε διαφορετικά μέρη του κόσμου.
Ο μπαμπάς είναι περήφανος που είμαι εδώ. Με καθησυχάζει που ξέρω ότι έχω άτομα
που με στηρίζουν.
ΔΗΜΙΟΥΡΓΙΑ
Φτιάχνουμε πολλά κομμάτια. Θέλω να βιαστούμε σήμερα.
Ψάχνω ένα χρώμα που μάλλον δεν υπάρχει εδώ.
Οπότε ψάχνω για εναλλακτικό.
Έχω αλάβαστρο. Περίμενε, αυτό δεν το έχω ακόμη.
Υπάρχουν άλλοι δίσκοι;
Πέντε ώρες είναι πολλές εδώ. Όμως έχω πολλά κομμάτια να φτιάξω.
Το καθένα ξεχωριστά δεν είναι πολύ περίπλοκο.
Το θέμα είναι το σύνολο. Θα δούμε όμως.
Ο ΟΗΕ όρισε το 2022 ως Διεθνή Χρονιά Γυαλιού.
Τι σημαίνει αυτό για σας;
Ειλικρινά, δεν ξέρω. Για μένα κάθε χρονιά είναι του γυαλιού.
Είναι καλή ώρα να καταλάβει όλος ο κόσμος
πόσο σημαντικό είναι το γυαλί ανά τους αιώνες.
Υπάρχει παντού στη ζωή μας.
Γύρνα.
Η υαλουργία έχει χιλιάδες χρόνια ιστορίας.
Είναι από αυτά που δεν θα μπορούσε ν' ανακαλύψει μόνο του ένα άτομο.
Υπάρχουν χιλιάδες χρόνια καινοτομίας. Στηριζόμαστε στις πλάτες άλλων.
Σήκωσε.
Νομίζω πως είδα αρκετές ιδέες με κεντρικό αντικείμενο, όπως κινητό.
Αν το σκεφτείς, αλληλεπιδρούμε με το γυαλί συνέχεια, καθημερινά.
Μείνε εκεί, σε παρακαλώ.
Ο Τζον Μοράν φτιάχνει κι αυτός κινητό μάλλον.
Δεν με ενοχλεί.
Θα είναι δύο διαφορετικοί δρόμοι προς την ίδια ιδέα.
Πάρα πολλά πράγματα που άλλαξαν τον κόσμο μας είναι γυάλινα.
Εγώ θα πήγαινα στον 16ο αιώνα που δημιουργήθηκε το μικροσκόπιο.
Οδήγησε σε πολλά πράγματα.
Βιολογία, ιατρική, τα φιαλίδια που βάζουμε τα εμβόλια.
Το πιο δύσκολο σ' αυτήν τη δοκιμασία ίσως είναι να διαλέξεις ένα πράγμα
με τόσο σημαντική επίδραση.
Φτιάχνω ένα πολύ φιλόδοξο γλυπτό.
Φτιάχνω ένα μεγάλο τηλεσκόπιο. Θα το φτιάξω με μικρότερα στοιχεία.
Γύρνα.
Η γλυπτική είναι σαν τα κυβάκια.
Με απλά σχήματα φτιάχνεις περίπλοκα αντικείμενα.
Τον κόπανο. Ωραία.
Φτιάχνω πρώτη φορά τα σχήματα. Για δοκιμασία.
Ακόμη μαθαίνω όσα κάνω εδώ.
Έκανα ανορθόδοξη αρχή με το γυαλί.
Δεν πήγα σε σχολή. Δεν έμαθα τα βασικά σχήματα.
Εντάξει. Αρκετά καλό.
Αρκεί. Συνεχίζουμε.
Δεν ήταν εύκολο. Ξεκίνησα με εργοστασιακή παραγωγή.
Έμαθα πολλά από τα άτομα εκεί. Με διαμόρφωσε.
Δεν ξέρω πού θα ήμουν χωρίς το γυαλί. Είμαι σίγουρα σε καλύτερη κατάσταση.
Περίμενε…
Έχω διδακτορικό σε γυαλί και γλυπτική, αλλά με φοιτητικό δάνειο πάνω από 100.000.
Είμαι γνωστός στον κόσμο του γυαλιού, αλλά δεν έχω οικονομική σταθερότητα.
Θα φτιάξω ένα σκουρόχρωμο κι ένα ανοιχτόχρωμο χέρι.
Αυτό είναι το αριστερό.
ΑΡΙΣΤΕΡΟ
Θα σμιλεύσω το χέρι, θα το σχηματίσω σαν μονοκόμματο γάντι.
Μετά θα κόψω τα δάχτυλα, σαν γάντι.
Και μετά οι λεπτομέρειες.
Το Γκρέις φτιάχνει κάτι όμορφο.
-Πολύ ωραίο. -Δεν είναι;
Θέλω να πιέσω τις δυνατότητες του γυαλιού, τις ιδέες και τις ικανότητές μου
και τη σχέση μου με το υλικό όσο μπορώ, όσο είμαι εδώ.
Αυτό θα με οδηγήσει στο τέλος, ελπίζω.
Πάει το ένα.
Ας μιλήσουμε για το γυαλί εργαστηρίου. Τι σας έκανε να ασχοληθείτε;
Από παιδί λάτρευα τη φωτιά. Σε κατασκηνώσεις, χάζευα τον χορό της.
Στο κολέγιο, είχα την ευκαιρία να παίξω με κάτι
που καιγόταν συνεχώς.
Βρήκα το σπίτι που ένιωθα άνετα κι απολάμβανα.
Παίζεις όλη μέρα με τη φωτιά! Τι να μη σ' αρέσει σ' αυτό;
Φλογοβόλα, λιωμένο γυαλί. Είναι καταπληκτικό!
Το γυαλί είναι υπέροχο υλικό. Είναι χορός, μια χορογραφία.
Δεν καταλαβαίνω πώς γίνεται να μη θέλουν όλοι να το κάνουν.
Το γυαλί είναι ο έρωτας της ζωής μου. Αλήθεια.
Το σώμα μου λαχταρά να φυσά γυαλί.
Το γυαλί είναι σαν να έχεις ζώο στον χώρο. Θα κάνει τα δικά του.
Σημασία έχει το πώς επικοινωνείς μαζί του.
Έχω πολύ καλή σχέση με το γυαλί.
Αυτήν τη στιγμή επικοινωνούμε καλά. Ναι!
Νιώθω τυχερός που έκανα καριέρα με το γυαλί.
Έκανα άλλες δουλειές. Μηχανικός αυτοκινήτων,
είχα γερανό, οδηγούσα γερανούς.
Στα 20 μου είδα ότι οι συνάδελφοί μου που ήταν στην ηλικία που είμαι τώρα
δεν έμοιαζαν ευτυχισμένοι.
Πάρ' το. Σήκωσε.
Όταν είδα το γυαλί, ήταν η διέξοδός μου.
Εντάξει, άνοιξέ την.
Ας δούμε πόσο γρήγορα θ' ανοίξουμε τη ροδέλα.
Η Μίνχι έχει ροδέλα, έναν από τους τρόπους που φτιάχνονταν τα γυάλινα παράθυρα.
Με φυγόκεντρο δύναμη και θερμότητα, θα πάρει το σχήμα μεγάλου δίσκου.
Πολλές φορές το χρησιμοποιούσαν για μικρότερα παράθυρα.
Έλα.
Ανεβάζω θερμοκρασία!
Η ροδέλα αντιπροσωπεύει τους φακούς ή την πύλη στο έργο μου.
Χωρίς τη ροδέλα τίποτα δεν θα βγάζει νόημα.
Ορίστε.
Αυτά είναι.
Είναι άψογο. Είναι τέλειο.
Ευχαριστώ.
Ναι! Τα καταφέραμε!
Νίκη!
ΑΡΙΣΤΕΡΟ ΧΕΡΙ
Έτοιμη;
Γύρνα το ευθεία κάτω. Θα το πάρω εγώ. Ευθεία κάτω. Ευχαριστώ.
Βλέπω την Μπρένα να δουλεύει. Φτιάχνει ένα μεγάλο βάζο σαν αμφορέα.
-Μοιάζει μεγάλο, όπως το βλέπω. -Φύσα.
Φύσα πολύ. Μην πιέζεις πολύ, φύσα πολύ.
-Η Μπρένα είναι θηρίο στο εργαστήριο. -Δεν νομίζω να ιδρώνει καν.
Τα αδέρφια μου με έλεγαν θηρίο και το μισούσα, δεν θέλω να είμαι θηρίο.
Κάθριν, είσαι κυρίως φυσήτρια. Κρις, είσαι κυρίως γλύπτης.
Ποια η διαφορά; Ποιο είναι πιο δύσκολο;
Και τα δύο, με διαφορετικό τρόπο.
Κυρίως, όταν φυσάς, δουλεύεις συμμετρικά.
Στη γλυπτική, θέλεις να είσαι πιο ασύμμετρος, με πιο φυσικό σχήμα.
Στη φύση, η ζωή δεν είναι συμμετρική, οπότε ένα ασύμμετρο σχήμα
μοιάζει πιο φυσικό.
Είμαι στο στοιχείο μου, σμιλεύω, το θέμα είναι για φύτουκλες.
Θέλω πολύ να κερδίσω τη δοκιμασία. Μου ταιριάζει.
Δεν είχα ποτέ τηλεσκόπιο μικρός, αλλά ήθελα ένα.
Το διάστημα έχει ενδιαφέρον γιατί είναι απέραντο. Είναι ανυπολ… Ακατ…
Είναι ακατάληπ… Είναι αφάντασ…
Είναι πολύ μεγάλο!
Χαίρομαι που βγήκε.
Θα το τολμήσει.
Το έργο του είναι τέλειο. Είναι λίγο ανησυχητικό.
Προσπαθώ να μην το σκέφτομαι πολύ.
Φίλε! Ναι.
Φτιάχνω καρδιές. Πολλές καρδιές.
Με μικρά κομματάκια γυαλιού πάνω που μπορούν στο τέλος να ενωθούν.
Θα το αναθερμάνω. Είμαι παρανοϊκή με την αναθέρμανση.
Αναθέρμανση. Κάνεις… Και βγάζεις.
Στο σπίτι δουλεύω γυαλί με βάση τον μόλυβδο
κι εδώ με βάση σόδα κι ασβέστη.
Του μολύβδου είναι βαρύτερο, κρατάει θερμότητα.
Δεν χρειάζεται τόση αναθέρμανση.
Έχεις πιο πολύ χρόνο να δουλέψεις με το γυαλί που έχω.
Ευχαριστώ.
Είναι μεγάλη καμπύλη μάθησης για μένα, αλλά τα καταφέρνω.
Γύρνα.
-Γεια, Μίνχι. -Γεια, Κάθριν.
-Πώς νιώθεις μετά τη νίκη σου; -Νιώθω πολύ καλά.
Ενίσχυσε την αυτοπεποίθησή μου.
-Ελπίζω να μείνω για καιρό. -Νιώθω αλλαγή στη συμπεριφορά σου.
Όταν πρωτοήρθα, ήμουν πολύ αγχωμένη. Αρχίζω να χαλαρώνω
και να νιώθω πιο φυσιολογικά.
Καταλαβαίνω πιο πολύ την προσωπικότητά σου αυτές τις μέρες.
Χαίρομαι που το ακούω.
Είμαι μισή Κορεάτισσα. Τα παιδικά μου χρόνια ήταν δύσκολα.
Μεγάλωσα σε μια πολύ μικρή πόλη όπου ήμουν διαφορετική.
Ήταν πολύ δύσκολο για μένα.
Όσο περισσότερα άτομα γνωρίζω στην κοινότητα
τόσο πείθομαι ότι είναι η κοινότητά μου. Εδώ ανήκω.
Πέρασαν τέσσερις ώρες! Μόνο μια ώρα έμεινε!
Έφτιαξα δέκα καρδιές. Θέλω άλλες τρεις.
Μ' αρέσουν οι καρδιές μου. Είναι πολύ όμορφες.
Άλλη μια ώρα. Θα χρειαστώ κάθε δευτερόλεπτο.
Έχω ένα μεγάλο κομμάτι εδώ. Θα το φυσήξω σε σχήμα καμπάνας.
Θέλω μια αρκετά μεγάλη καμπάνα για να περικλείσει το κινητό-μαχαίρι.
Πρέπει να είναι 42 εκατοστά.
Δεν ζαλίζομαι λίγο, ζαλίζομαι πολύ.
-Πώς είσαι; -Καλά, εσύ;
Καλά. Πώς νιώθεις που έχουν φύγει ήδη ο Ρομπ και η Κλερ,
δύο πολύ επιτυχημένοι καλλιτέχνες;
Είναι τρομακτικό. Μόνο βρέφη έμειναν κι ο Νταν.
Νιώθουμε γέροι κι αναρωτιόμαστε αν θα τα καταφέρουμε.
Γνώρισα τον Μοράν πριν 20 χρόνια.
Είχαμε ένα κοινό μάθημα, αράζαμε κάθε βράδυ, μιλούσαμε για τέχνη,
κάναμε βλακείες και διασκεδάζαμε.
Ένα μπουκάλι ουίσκι κι ωραίες καλλιτεχνικές στιγμές.
Η προσέγγισή του σε υαλουργία και γλυπτική με επηρέασε.
Έχει κάνει πολλά υπέροχα πράγματα τόσα χρόνια.
Είναι απειλητικό άτομο. Ο Νταν είναι ισχυρός ανταγωνιστής.
Παιδιά, έχουμε 45 λεπτά!
Σαράντα πέντε λεπτά!
Φτιάχνω παιχνιδιάρικα κομμάτια πυρέξ, που έχουν δική τους ζωή.
Θέλω αδιαφανές τελείωμα και πολύ έντονο χρώμα.
Πρέπει να έχω πολλά στρώματα φριτ στο εξωτερικό.
Φοράω την μπαντάνα για να προστατευτώ από τη σκόνη γυαλιού στον αέρα.
Πηγαίνω στον θάλαμο αναθέρμανσης, ζεσταίνω πολύ το γυαλί
και το κυλάω πάνω στο φρέσκο φριτ.
Θέλω αυτό το χρώμα στην επιφάνεια.
Κάνω κύκλους στο χρώμα!
Το καθαρό γυαλί είναι ριψοκίνδυνο. Όλοι χρησιμοποιούν χρώμα κι εγώ καθαρό.
Με το καθαρό γυαλί, οι ατέλειες θα φανούν.
Πρέπει να εστιάσεις στο σχήμα, στο πάχος και στη διαύγεια.
Αυτή είναι σίγουρα δοκιμασία.
Δουλεύω μια ένωση incalmo, το μέρος του έργου μου που περνάει
από τον έγχρωμο κόσμο στον άχρωμο.
Πολλά μπορούν να πάνε στραβά.
Η ένωση incalmo είναι μια τεχνική που σου επιτρέπει να ενώσεις δύο χρώματα
με πολύ ξεκάθαρο τρόπο.
Ναι.
Μ' αρέσουν οι προκλήσεις.
Καλλιτέχνες, έχουν μείνει μόνο 15 λεπτά!
Μπορείς να το βγάλεις μόνη σου. Γύρνα το.
Για να φτιάξω τις οπτικές ίνες, θα τεντώσω το γυαλί σε όλο το εργαστήριο.
Γίνεται πολύ λεπτό γιατί τραβάς γρήγορα σε υψηλή θερμοκρασία.
Έτσι φτιάχνονται οι οπτικές ίνες.
Μπορούσα να φτιάξω ξεχωριστά στοιχεία
και να τα κολλήσω όταν κρυώσουν.
Αλλά θέλω να το συναρμολογήσω ζεστό.
Εντάξει, αναθέρμανση.
Με ζεστό γυαλί, μπορώ να λυγίσω μέρη δαχτύλων και χεριών,
ώστε να χουφτώνουν σωστά τον καθρέφτη του κινητού.
Θα φαίνεται πιο φυσικό. Είναι τεράστιο ρίσκο.
Αν πέσει από τον σωλήνα, χάνω τα πάντα.
-Αναθέρμανση. -Φυσητές, έμειναν μόνο έξι λεπτά!
ΧΡΟΝΟΣ ΠΟΥ ΑΠΟΜΕΝΕΙ, 6 ΛΕΠΤΑ
Γύρνα.
Τον κόπανο στο χείλος έγκαιρα.
-Καίει. -Μπορείς;
Πιάσ' το και σφίξε τα μπράτσα. Ωραία. Όμορφα.
Μέχρι εδώ, στην άλλη άκρη του κόσμου.
-Περνάω, καυτό γυαλί. -Τα έργα στον κλίβανο! Τέλος χρόνου!
Ωραία! Κοίτα να δεις!
ΠΑΡΟΥΣΙΑΣΗ
Σ' αυτήν τη δοκιμασία έπρεπε να τιμήσουμε μια γυάλινη εφεύρεση
που επηρέασε τον κόσμο.
Πιστεύω πως δείχνω την προσωπικότητα και την ενέργειά μου σ' αυτό το έργο.
Το μαχαίρι είναι παλαιολιθικό,
απ' όταν κυνηγούσαμε και φυτεύαμε για να φάμε.
Με το κινητό κάνω τις δουλειές μου και ταΐζω την οικογένειά μου.
Μπορούμε να μιλάμε από όλον τον πλανήτη
χάρη σε αυτές τις ίνες γυαλιού. Είναι υπέροχο.
Κοιτάζοντας το έργο μου φαίνεται η αρχαία μορφή.
Ελπίζω να δουν οι εκτιμητές την ιστορία του γυαλιού και τις απέραντες δυνατότητες.
Τα χέρια δείχνουν ενότητα και η οθόνη είναι άβυσσος.
Είναι ό,τι καλύτερο έχω φτιάξει.
Ελπίζω να εκτιμήσουν τις τεχνικές μου ικανότητες.
Ελπίζω να είναι η εμπειρία σαν να μπαίνεις στη χώρα του Οζ.
Ξαφνικά, όλα είναι έγχρωμα.
Είμαι ικανοποιημένος με το έργο μου. Δείχνει ποιος είμαι και το ταλέντο μου.
Πιστεύω, μπορώ να κερδίσω τη δοκιμασία. Είναι αμφίρροπο, υπάρχουν πολύ ωραία έργα.
Καλώς ήρθατε στο "2022: Η Οδύσσεια του Γυαλιού".
Εντυπωσιακό. Όχι το αστείο, η γκαλερί.
Αρχίζουμε από το Γκρέις.
"Ένα παράδειγμα της σημασίας των οικογενειακών συνταγών και σερβίτσιων
που περνούν από γενιά σε γενιά".
Έκανε πολύ καλή δουλειά στα χειροποίητα δοχεία
που αναγνωρίζουμε αμέσως από το χρώμα, το σχήμα. Έξοχη δουλειά.
Αυτό το κίτρινο πυρέξ μου θυμίζει φασολάκια φούρνου,
με τραγανά κρεμμύδια από πάνω. Σχεδόν τα γεύομαι.
Πέτυχε την εικόνα που θυμάμαι κι εγώ.
Αυτό είναι του Νταν.
Το βρίσκω ενδιαφέρον. Το κινητό είναι εμφανές,
η κορυφή παραπέμπει σε οψιδιανές λόγχες και η καμπάνα το καθιστά πολύτιμο.
Καλό παράδειγμα των ικανοτήτων του Νταν σε γλυπτική και φύσημα.
Τα βλέπουμε και τα δύο.
Δεν ξέρω τι θέλει να πει μ' αυτό το έργο.
Δείχνει το εύρος του γυαλιού, από αρχαίες ως και νέες εφαρμογές,
αλλά σταματάει εκεί. Είναι ωραίο σχέδιο.
Αυτό είναι του Τζον Μοράν.
Βλέπουμε υποδειγματική δεξιοτεχνία.
Τα χέρια είναι ωραία σμιλεμένα. Έχει κάνει πολλή λεπτοδουλειά.
Πραγματικά, ένα τεχνικό αριστούργημα.
Εδώ υπάρχει ένα μήνυμα, σε αντίθεση με του Νταν, για παράδειγμα.
Καταλαβαίνω το μαύρο, καθώς οι οθόνες φαίνονται σαν μαύρες τρύπες ενίοτε.
Ο κόσμος χάνεται στις συσκευές του. Μ' αρέσει πολύ αυτό το έργο.
Όλο αυτό ενώθηκε ζεστό, είναι απίστευτο.
Πολύ ωραίο επίτευγμα.
Αυτό είναι της Μίνχι.
Μ' αρέσει που εκμεταλλεύεται τις οπτικές ιδιότητες του γυαλιού ως φακό.
Ανοίγει αυτόν τον μαγικό κόσμο. Και τη λατρεύω αυτήν τη μεταφορά.
Αυτό το έργο είναι πολύ καλοφτιαγμένο. Τα χρώματα ξεχωρίζουν.
Η ένωση incalmo στην μπάλα έγινε σωστά. Δείχνει την τεχνική ικανότητα.
Αυτό είναι το σετ χημείας του Τρέντον.
Αυτό το έργο έχει εκτελεστεί πολύ καλά. Μοιάζει με επιστημονικό εξοπλισμό.
Ο Τρέντον ρίσκαρε λίγο βάζοντας χρωματισμένο νερό σαν γέμιση
για να το ζωντανέψει.
Μπορούσε ν' αντιγράψει το χρώμα με ένωση incalmo.
Τα στοιχεία που φύσηξε είναι καλοφτιαγμένα.
Είναι κάπως κυριολεκτικό.
Γενικά, πολύ ξεκάθαρο, αλλά δείχνει μεγάλη ικανότητα.
-Συμφωνώ. -Συμφωνώ.
Η Μάντι έφτιαξε ένα έργο εμπνευσμένο από τη σημασία των οπτικών ινών
και το πώς επιτρέπουν τη σύνδεση με αγαπημένους σε όλο τον κόσμο.
Δεν έκανε καλή δουλειά με την υδρόγειο, με τις ηπείρους,
δεν την έκανε καν στρογγυλή.
Το στρογγυλό πρέπει να γίνεται στρογγυλό.
Το μήνυμα που θέλει να περάσει είναι ισχυρό.
Υπονομεύεται κάπως από την απλοποίηση στην απόδοση.
Ροζ καρδιές. Οι καλλιτέχνες τις φτιάχνουν για τους αγαπημένους…
-Πού τις βάζουν; -Σε καταστήματα με είδη δώρων.
Η Μπρένα παντρεύει την αρχαία ιστορία
με τις δυνατότητες του μέλλοντος.
Βλέπω την αναφορά στις οπτικές ίνες.
Είναι σαν να γίνεται μια τελετή ή λατρεία στο βάζο που είναι στη μέση.
Για τη σημασία του βάζου σαν εκπρόσωπος της ιστορίας του γυαλιού,
δεν τα καταφέρνει κατ' εμέ, λόγω σχήματος, κατασκευής και χρώματος.
Βλέπω πολλούς φυσητές να μεγαλώνουν την κλίμακα.
Θα προτιμούσα να το δω μικρότερο και σωστά εκτελεσμένο.
Το τηλεσκόπιο του Τζον Σάρβιν.
"Η διαμάχη μεταξύ επιστημονικών αποδείξεων και μη επιστημονικής σκέψης
υπάρχει ανά τους αιώνες μέχρι και σήμερα".
Μ' αρέσει ο μικρός ιός. Η υφή και η χρωματική αντίθεση.
Φαίνεται ιικό και μοχθηρό.
Αγχώθηκα όταν είδα το σχέδιο του Τζον. Το τηλεσκόπιο ίσως ήταν πολύ απλό.
Φοβήθηκα για το αποτέλεσμα. Πιστεύω πως το εκτέλεσε σωστά.
Υπέροχος γλύπτης. Μ' αρέσουν οι λεπτομέρειες.
Βλέπεις την άρθρωση του συνδέσμου που ενώνει τη βάση με το τηλεσκόπιο.
Αυτό δείχνει την γκάμα του ως γλύπτη. Τα πήγε πολύ καλά.
-Είναι το καλύτερο έργο του Τζον ως τώρα. -Συμφωνώ.
Έχουμε ξεκάθαρο νικητή;
Ας μιλήσουμε πρώτα στους φυσητές.
Ας το κάνουμε.
Θέλω να δείξω στους εκτιμητές ότι δεν φυσάω απλώς γυαλί, παράγω τέχνη.
Αμφισβητώ τον εαυτό μου κάποιες φορές, ειδικά σε αυτήν την ομάδα,
γιατί είναι όλοι πολύ ταλαντούχοι.
Αν και φαίνομαι σίγουρη,
παλεύω με την αυτοαμφισβήτηση. Ο μεγαλύτερος κριτής είναι ο εαυτός μου.
Καλλιτέχνες, καλώς ήρθατε.
Γυρίσαμε την γκαλερί και είδαμε τη δουλειά σας.
Σας συγχαίρω για τα ωραία έργα.
-Τα πήγατε όλοι καλά. -Ωραία.
Μπρένα, πες μας για το έργο σου.
Το έργο μου λέει την ιστορία των 5.000 χρόνων γυαλιού,
από την αρχαία μορφή ως την καινοτόμα τεχνολογία.
Είμαι ικανοποιημένη με την ιδέα. Η εκτέλεση θα μπορούσε να είναι καλύτερη.
-Ευχαριστώ. -Ευχαριστώ.
Τζον Μοράν.
Μου απέσπασε την προσοχή η λευκότητα των νυχιών,
ενώ το υπόλοιπο ήταν τόσο ρεαλιστικό.
Είναι λεπτομέρεια.
Ήλπιζα πως το λευκό θα γινόταν πιο διαυγές.
Συμφωνώ, είναι πολύ λευκά.
-Εντυπωσιακό που το ένωσες ζεστό. -Ήταν σημαντικό να μοιάζει φυσικό.
Όταν κολλάς ένα στοιχείο, ίσως μοιάζει σαν να επιπλέει.
-Ήθελα τα χέρια να πιάνουν τον καθρέφτη. -Το ρίσκο απέδωσε.
-Ευχαριστώ. -Νταν.
Το κινητό και η οψιδιανή λεπίδα ενώθηκαν κρύα ή ζεστά;
Είναι θέμα χρόνου. Πρέπει να τα κρίνεις αυτά καθώς δουλεύεις.
Δεν μπορούσα να το κάνω έτσι.
-Ενώθηκαν κρύα δηλαδή; -Ναι, απολύτως.
Ενώθηκαν κρύα. Ήταν το πιο πρακτικό.
-Τρέντον. -Η δοκιμασία ήταν πολύ αόριστη.
Αλλά επέλεξα να στοχεύσω συγκεκριμένα τα επιστημονικά γυάλινα σκεύη.
Χρησιμοποίησες χρωματισμένο νερό στα κομμάτια.
Σκέφτηκες να χρησιμοποιήσεις χρωματισμένο γυαλί
για να ανεβάσεις το επίπεδο γυαλιού;
Μου πέρασε απ' το μυαλό. Λόγω χρονικού περιορισμού,
θα προλάβαινα να φτιάξω λίγα κομμάτια.
Ο στόχος μου ήταν να φτιάξω όσα περισσότερα κομμάτια μπορούσα.
-Ευχαριστώ, Τρέντον. -Ευχαριστώ.
Γκρέις. Ερχόμαστε στο πυρέξ σου.
Το άτομο που έφερε τα πυρέξ στο προσκήνιο ήταν η σύζυγος ενός φυσητή.
Από τότε, οι γυναίκες πουλάνε, μοιράζονται, κληροδοτούν τα πυρέξ.
Πιστεύουμε πως έσκισες σε ό,τι αφορά το χρώμα και τα σχήματα.
Με μπέρδεψαν λίγο τα καπάκια και η εικόνα του χυμένου, του λιωμένου.
Δεν ήθελα να φτιάξω σκεύη που έχουμε δει…
Δεν το λέω για τον Τρέντον. Ήθελα να φτιάξω πυρέξ σκεύη,
αλλά να τα εμψυχώσω, να έχουν τον δικό τους χαρακτήρα.
Και μετά η γάστρα παραψήθηκε, οπότε, καταλαβαίνετε…
Συμβαίνει.
-Ευχαριστώ, Γκρέις. -Ευχαριστώ.
Σας ευχαριστώ. Θα το συζητήσουμε.
Έχω άγχος. Πάρα πολύ άγχος.
Η ιδέα για μένα είναι αδύναμη.
Ρισκάρεις το τομάρι σου. Δεν υπάρχει περιθώριο λάθους.
Ο χρόνος δεν επηρέασε τον Τζον Μοράν.
Πιστεύω πως η συνολική εικόνα του έργου μπορούσε να είναι καλύτερη.
Έπαιξα εκ του ασφαλούς. Πιστεύω πως είμαι στον πάτο της γκαλερί.
Αν είσαι εδώ και παίζεις εκ του ασφαλούς, πήγαινε σπίτι σου.
Σας ευχαριστώ.
Η απόφαση ήταν δύσκολη. Όμως ένα έργο ξεχώρισε από τα υπόλοιπα.
Πέτυχε σε ιδέα, σχεδιασμό και τεχνική ικανότητα. Το τέλειο τρίπτυχο.
Σήμερα, "φυσάει" η δημιουργία…
του Τζον Μοράν.
Μπράβο.
Είμαι στον έβδομο ουρανό αυτήν τη στιγμή. Επιτέλους κέρδισα.
Αυτό ενισχύει την αυτοπεποίθησή μου.
Ως νικητής, θα έχεις ένα πλεονέκτημα στην επόμενη δοκιμασία.
Όμως θα μάθεις την επόμενη φορά τι είναι.
Τώρα θα απογοητεύσουμε κάποιον φυσητή.
Ο καλλιτέχνης που δεν μας εντυπωσίασε είναι…
η Μάντι.
Ευχαριστώ για την ευκαιρία.
Ήταν υπέροχο που γνώρισα φυσητές από όλο τον κόσμο
και τους συναγωνίστηκα. Είμαι περήφανη που ήρθα.
Αντίο.
Ήρθα να αποδείξω ότι δεν είμαι βοηθός. Νομίζω, το απέδειξα.
Κι έγιναν επτά.
Τα λέμε στο εργαστήριο για την επόμενη δοκιμασία.
Είναι λυπηρό όταν κάποιος φεύγει. Θα δυσκολεύει όσο προχωράμε.
Είμαι ενθουσιασμένο. Είμαι ακόμη εδώ και ήρθα για να κερδίσω, να πάρει η οργή!
Υποτιτλισμός: Παρασκευή Παντσίδου